Ég vil afnema hina svo kölluðu 25 ára ,, reglu ‘ ‘ við innritun nemenda í framhaldsskóla . Frá árinu 2012 hefur framhaldsskólum verið heimilt að forgangsraða umsóknum um skólavist eftir tiltekinni flokkun á umsækjendum . Sérstaklega í ljósi þess að framlög til framhaldsskólastigsins voru aukin um 1.290 milljónir milli 2017 og 2018 og í ofanálag eru framlög á nemanda hærri í kjölfar styttingar náms til stúdentsprófs , en framhaldsskólarnir halda þeim fjármunum sem sparast vegna styttingarinnar . Ég er þeirrar skoðunar að einfalda eigi regluverk ef ekki er þörf fyrir það . Þar er helst að geta framhaldsfræðslu , sem boðin er um allt land og lögð hefur verið áhersla á að efla og styrkja með auknum fjárframlögum á síðustu árum . Þá geta nemendur á þessum aldri sótt aðfaranám í staðnámi eða fjarnámi . Við lofuðum stórsókn í menntamálum og við ætlum að standa við það . Það eiga því allir að komast að í framhaldsskólunum sem sækja um , uppfylli þeir þau inntökuskilyrði sem skólarnir setja hverju sinni . Það að vera yngri en 25 ára er ekki inntökuskilyrði . Lilja Alfreðsdóttir , mennta - og menningarmálaráðherra Greinin birtist í Fréttablaðinu 22. mars 2018 .